SF ได้สินเชื่อ 6.5 พันลบ.พัฒนาศูนย์การค้าเมกาบางนา
SF ได้สินเชื่อ 6.5 พันลบ.พัฒนาศูนย์การค้าเมกาบางนา คาดเปิดเต็มรูปแบบได้ปี 2555
19 ส.ค. 2553

SF ได้สินเชื่อ 6.5 พันลบ.พัฒนาศูนย์การค้าเมกาบางนา คาดเปิดเต็มรูปแบบได้ปี 2555 
นายสมนึก พจน์เกษมสิน กรรมการผู้จัดการ บริษัท สยามฟิวเจอร์ดีเวลอปเมนท์ (SF) เปิดเผยถึง ความคืบหน้าโครงการ "ศูนย์การค้าเมกาบางนา" ว่า ได้รับสินเชื่อร่วมระหว่างธนาคารกสิกรไทย (KBANK) และธนาคารไทยพาณิชย์ (SCB) เป็นจำนวนเงิน 6,500 ล้านบาท ระยะเวลา 12 ปี 7 เดือน เพื่อใช้ในการก่อสร้าง ขณะนี้อยู่ระหว่งการก่อสร้าง คาดว่าจะเปิดเต็มรูปแบบได้ภายในปี 2555 
ศูนย์การค้าดังกล่าว ตั้งอยู่บนถนนบางนา-ตราด กม.8 ด้วยพื้นที่ให้เช่ากว่า 180,000 ตารางเมตร ครอบคลุมพื้นที่ ใช้สอยรวมกว่า 400,000 ตารางเมตร มีผู้เช่าหลักที่สำคัญได้แก่ ไอเกีย สโตร์ ซึ่งเป็นศูนย์เฟอร์นิเจอร์และของตกแต่งบ้านจากประเทศสวีเดน  ศูนย์บันเทิงทั้งโรงภาพยนตร์-โบว์ลิ่ง-ไอซ์สเก็ต จากเครือเมเจอร์ซีนีเพล็กซ์  สินค้าและบริการตกแต่งบ้านจากโฮมโปร, บิ๊กซี ไฮเปอร์มาร์เก็ต และศูนย์รวมร้านค้าปลีกหลากหลายไลฟ์สไตล์ ทั้ง แฟชั่นเครื่องแต่งกาย อาหาร  ธนาคาร เทคโนโลยี และ สินค้าและบริการเพื่อสุขภาพ